Quebec itu apa sih? Jelaskan dalam bahasa jawa ya

Quebec (basa Inggris diwaca [kwəˈbɛk] utawa [kəˈbɛk]), ing basa Perancis Québec (diwaca [kebɛk]) iku provinsi kang gedhé dhéwé ing Kanada miturut géografis, lan gedhé dhéwé miturut populasi sawisé Ontario. Cacahe warga ing provinsi iki 7.568.640 (Statistik Kanada, Januari 2005). Cacahe iku 24%-ne warga Kanada.

Kanthi basa, budaya lan lembaga kang ana ing jeroné, iku kaya déné nagara ing njero Kanada. Basa kang resmi lan anané mung siji kang digunakaké iku basa Perancis, mbentuk laladan francophone Amérika Lor. Quebec iku provinsi ing Kanada kang nganggep basa Inggris iku ora dadi basa resmi (ing tataran provinsi), lan dadi provinsi ing Kanada kang ndadèkaké basa Perancis dadi basa resmi. Liyane iku New Brunswick, miturut Constitution Act 1982.

Kutha krajané Provinsi Quebec yaiku Quebec, kang dadi kutha kang gedhé dhéwé yaiku Montreal. Wargane diarani Quebecer (diwaca "Quebeker") ing basa Prancis un(e) Québécois(e), (diwaca "Quebekwa") kang bisa uga digunakaké ing basa Inggris.